पाएं अपने शहर की ताज़ा ख़बरें और फ्री ई-पेपरडाउनलोड करें
सूरत | सूरत रेलवे स्टेशन पर कोरोना टेस्ट की संख्या कम कर दी गई है। पहले जहां रोज 1000 से रैपिड टेस्ट किए जाते थे वहीं अब 500 से भी कम सैंपल लिए जा रहे हैं। रेलवे अधिकारियों ने बताया कि मुंबई-अहमदाबाद शताब्दी, डबल डेकर एसी, हमसफर सहित कई ट्रेनें रद्द हुई हैं। इससे मुंबई से आने वाली यात्रियों की संख्या में कमी आई है।
पहले जहां मुंबई से रोज 10 हजार से ज्यादा लोग आते थे वहीं अब 2000 से भी कम लोग आ रहे हैं। सूरत स्टेशन पर यहां से जाने वालों की संख्या ही ज्यादा है। वर्तमान में यूपी, बिहार, राजस्थान और उत्तर भारत की अोर जाने वाली ट्रेनों का ठहराव हो रहा है। शहर में लगाई गई पाबंदियों से बड़ी संख्या में लोग गांव जा रहे हैं। इससे केवल दिल्ली की तरफ से आने वाली गाड़ियों के यात्रियों का ही टेस्ट हो रहा है। इससे अब 500 से भी कम रैपिड टेस्ट हो रहे हैं।
ढाई से तीन घंटे का लग जाता है वक्त
स्टेशन पर एक ट्रेन के यात्रियों को जांचने में कम से कम ढाई से तीन घंटे का समय लगता है। जांच चलने के दाैरान ही दूसरी ट्रेन अा जाती है। इससे उस ट्रेन के यात्रियों की जांच कर पाना संभव नहीं हो पाता है। जानकारी के अनुसार अब सूरत स्टेशन पर पश्चिम एक्सप्रेस, अवध एक्सप्रेस जैसी ट्रेनों के यात्रियों की ही जांच हो रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn